
Li lenghis de comunitàt a son 
ancje lenghis di scuele, vàl a dî 
che a son lis personis che a fevelin 
une lenghe che le fasin vivi; no si 
pues pensà che e sedi la scuele 

a salvà la lenghe se no je vive la 
cussience antropologjiche dentri 
la comunitàt che le fàs deventà 
identitàt ative te vite di ogni dì; 
l'insegnament dal sigûr al pues 
infuartî e promovi la cussience 
coletive. 

_ Pasolini al veve capît ben la 
cuistion, cuant che al diseve: «A 
vegnarà ben il dì che il Friul al si 
inacuerzarà di vei ‘na storia, un 
passàt, ‘na tradizion!». In atris 
peraulis che al varà cussience de 
sô identitàt di popul. La lenghe 

e je un dipuesit “gjeologjic” di 
significàts, valòrs, interpretazions 


s 


IL NUMAR 

Aa a 

INOVÂL 

DI PRE CHECO 

© a pagjine 2 

Pre Checo, il gjenuin 

© a pagjine 4 

Caterina Tomasulo, 

la furlane lucane che 

e fas ridi cul furlan 


© a pagjine 5 
Campagne 
abonaments 2017 
Aboniti e fâs abona i amîs, 
par imparà la tò lenghe 
ancje scrite! 


© a pagjine 6-7 
METETE EI I CI 
Cun dentri lis datis 
impuartantis te storie 
dal Friûl, lis detulis 

dì par dì, conseis pal ort 
e tantis altris rubrichis 


€a pagjine 8 
Al torne Suns, 
il festival de cjançon 


©aa pagjine 12 

Lis rubrichis 

sul Taramot 
«Cuintristorie dal Taramot» 


e «I taramots inte storie 
furlane» 








Lenghe e culture fondis 


de autonomie: il câs de scuele 


e Bruno Forte 


viventis che a fasin di ciment di une 
comunitàt. E je un ben comun, un 
grant patrimoni di sapience che al 
va simpri capît di gnûf e vivàt parcè 
che al fâs part dal sisteme de vite. 
_La Costituzion Taliane e ricognòs 
i dirits de persone ancje se si fevelin 
lenghis diferentis, e sburte lis 
autonomiis dai teritoris e e tutele 
(no par difindi, ma in maniere 

ative par fà cressi ) lis minorancis 
linguistichis (art.6). La pluralitàt e 
va ricognossude come valòr che al 
fas cressi e che i da fuarce ae unitàt 
te diversitàt. 

_Cu la leg n.482/1999, passe 

50 agns dopo de Costituzion, si 
definissin lis regulis par tutelà lis 
lenghis des minorancis (mi plàs di 
plui clamîlis /enghis de comunità?) 

e cun tun Decret legjislatîf dal 


2002 (nr.223), a son stadis definidis 
normis pal trasferiment di funzions 
in materie di tutele de lenghe e de 
culture des minorancis linguistichis 
storichis ae Regjon. Ma il cjamp di 
azion al è stret. 

_La debilece e nas dal Statàt 
regjonàl, che al dîs: «La Regione 
ha facoltà di adeguare alle sue 
particolari esigenze le leggi della 
Repubblica emanando norme 

di integrazione e attuazione...». 
Adegua, integra e attua a son verbis 
che a fasin intindi che il Statàt al 
pant la idee che la istruzion e je 
robe dal Stàt e che la Regjon e pues 
meti cualchi funzion di plui, ma 
vonde li. 

_Se a si vàl che il furlan al sedi 
presint cun dignitàt e a plen titul te 
scuele, covente movisi te direzion 


Lis soferencis 
de Presidente 


lant viers dal referendum 


= Walter Tomada 





Lu vevin dit sotvos, tal numar 


passât, ma cumò ancje l’Auzoritàt 
Gjenerdl pes Comunicazions nus 

à dat reson: la cunvigne dai 7 di 
Otubar in Regjon a Udin e jere une 
violazion de par condicio, paiade cun 
beçs publics par fâi propagande al 
SI pal referendum costituzionâl. La 


presidente Serracchiani e podeve 
organizà une manifestazion di 
partît par firmà la Cjarte di Udin 
cui siei coleghis des Provincis di 
Trent e Bolzan: e invezit e à sielzût 
di doprà la sò autoritàt istituzionîl, 
lant oltri dai spazis di cui al gjolt 
cui che al à di une cjame di guvier, 


di contratà cul Stàt un slargjament 
des competencis inte istruzion, 
come tal model trentin e sudtirolés. 
_Il grop al reste istituzionàl, e al 
pues jessi disgropàt se la Regjon 

e sburtàs par une competence 
primarie inte istruzion. La sielte 

e je politiche: vàl a dî, meti 

i “ocjài juscj” par lei ben il 
significàt di une oportunitàt che 
il nestri teritori al à, pe presince 

di une diversitàt linguistiche e 
antropologjiche-culturàl, che e 
pues deventà un model Friúl ancje 
pe scuele, pluri/interlengàl e pluri/ 
interculturàl. 

_AI sarès ancje un mùt par gjavài 
retoriche al autonomisim e par 
jemplalu di contignùts che lu fasin 
deventà atîf. Il 


ven a stai une posizion privilegjade 
rispiet ai miegs di comunicazion. 
Clar che ce che e à fat la 
Serracchiani al è il spieli in pigul di 
ce che al sta fasint Matteo Renzi 

a nivel talian, cuntune presince 
mediatiche pardabon ossessive a 
spiegà a ducj che il NO al vôl di 


restà fers, invezit di cambià. 


MAGARI CUSSÌ NO, DUT CÀS, 
IL FRONT DI CHEI CHE NO 
VUELIN LA RIFORME al va 
indevant a marcà che la riforme e 
cope lis Regjons a Statût ordinari 
gjavantjur ogni competence. E il 
magalizi di chés Speciàls al è dome 
rimandat ae revision dai Statàts, 
che no podarà jessi rimandade al 
infinît. Par biei e bogns che a sedin 
i components dal Guvier, la intese 
jenfri Stàt e Region e varà di jessi 
po aprovade dal Parlament. E al è 
lì che no si podarà sperà di vê nuie 
di bon: par chest, int come Sergio 
Cecotti e cor ator pal Friùl de 
mont al màr par visà i furlans che, 
se a tegnin ae Autonomie, a àn di 
votà NO. Daùr di cheste posizion, 
ma plui par motivazions leadis aes 
dinamichis dal Parlament talian, a 
son ancje Leghe, Fradis di Italie e 
Moviment 5 Stelis. La presidente 
Serracchiani invezit e sburte par fà 
votà SI inte profonde convinzion 
che la nestre Specialitàt e larà a 
cressi e no a crevàsi. Par cumò, 

dut càs, no à vàt buinis gnovis 

des elezions comunâls che ator 

pal Friul a àn viodàt il Pd in fuart 
ridimensionament. O savarìn dome 
ai 4 di Dicembar se chest al varà 
riflès ancje sul referendum. Il 

Un popul 
dome par 
sintùt a dî 


e Dree Valcic 

X Il president de Republiche, 
Sergio Mattarella, in ocasion 

de sò visite pes celebrazions dal 
150° aniversari de anession di 

part dal Friùl al Ream di Italie 
intal 1866, al è intervignàùt su lis 
pagjinis dal Messaggero Veneto 
cuntun scrit a sò firme. No sai 

cui che al vedi consultàt prime di 
scrivilu o cuàl segretari particolàr 
lu vedi proponùt, ma in dut 

câs al è indicatîf par capî cuale 
cognossince di nò furlans, a àn chei 
che a comandin da lis spuindis dal 
Tevere. 


xk Dome retoriche e 
aprossimazion, cuasi un “sintàt a 
dî” e nancje il plui piçul tentatîf 
di cjapà dentri la nestre storie, 

di interpretà lis vicendis in mùt 
obietîf. O vin cjatàt fàr in chel 
articul la conferme che, di là des 
peraulis di circostance, simpri 
compagnis e stereotipadis in bocje 
a ogni visitadòr rivàt chi par cualchi 
manifestazion o in cercje di vòts, 
al esist e al resist, fin de colade dal 
Patriarcjàt aquileiés, la convinzion 
che nò o sin “i ultins”. 


xK No dome chei, plens di miserie 
dignitose, descrits di pre Turoldo, 
ma une sorte di raze in estinzion: 
chei che, par lòr ignorance e 
cjaviestriarie, a refudin, un secul 
daùr chel altri, di inneà intal mâr 
grant, di jessi fats anonims di ce 
che îr lu clamavin progrès, vuê 
globalizazion. Doman al è forsit 
miòr no savélu. 


k E al è un fil ros che al unìs il 
pinsîr di Mattarella a chel che al 
imbombe i partîts talians, favorevui 
ducj a dismenteà la storie vere par 
(al va indevant a pagj. 2) "© 

© (di pagj. 1) 
Lis basis de Autonomie 


rivà a agregazions istituzionàls che 
no tegnin cont de specificitàt, des 
minorancis. 


k Nissun nol varà mai il cùr di 
declaràlu in maniere publiche in 
Friùl, anzit si scanisi a prometi che 
la specialitàt no si tocje, che la 
autonomie e risultarès “blindade” 
se al vincès il “SI” al referendum 
di Dicembar. Se al prevalès invezit 
il “NO”, dut al restarès compagn: 
autonomis su la cjarte, esponùts al 
aiar centralist tant che prime, ma 
almancul bogns di contrastàlu. 


XK La nestre rispueste duncje 

e varès di là di là dal risultàt 
referendari, ribatint biel scrivint il 
gnûf statàt regjonàl lis resons de 
nestre autonomie. 

Che si base, visinlu simpri e a 
ducj, sul principi de difese des 
minorancis linguistichis de regjon: 
furlans, slovens e todescs. 


K “Sul dirit al autoguvier dai 


popui”, o zontarès jo. II 





Les A àn dit de lenghe furlane , FESTE, | 


eè Vielm 
Lis datis jenfri parentesi taronde 

si riferissin al an di composizion o 
publicazion de opare citade. Lis datis 
jenfri parentesi cuadrade si riferissin 
al an che al fås riferiment il contignit 
des citazions stessis. 

sera 

“Il linguaggio friulano è 
particolare, ed è difficile ad 
intendersi quanto il genovese, 
anche per gli italiani. Pare che 
questo gergo si accosti molto alla 
lingua francese. Tutti i termini 
femminili che in italiano finiscono 
in a, nel Friuli terminano in e, e 
tutti i plurali dei due generi sono 
terminanti in s.” 

Carro GoLponI, Mémoires (1797) 
dea 

“Die Furalnische Sprache ist 
eigenlich nicht zu den Mundarten 
der Italianischen zu rechnen, 
sondern sie ist, wie die Rhätische, 
deren wir bereits eben erwähnt 
haben, eine Triimmer des 

grossen Romanischen Vereins 

der simlichen lateinischen 
Tochtersprachen im früheren 
Mittelalter”. 

(La lenghe furlane no je in maniere 
proprie un dai dialets dal talian, ma 
ben, tant che il za menziondt Retic, 
un relit dal grant complès romanç des 
lenghis sûrs latinis feveladis te Ete di 
Mieg). 

Carr Lupwic Fernow, Römische 
Studien (1808) 





«O starès par dî che la crisi e je plui 
dai predis che de int». «Jo o cròt che 
ur mancj gjenuinitàt.» «A un ciert 
pont, taie di ca, fruce di là, si sin di- 
smenteàts de gjenuinitàt de nestre int 
e de gjenuinitàt de religjon de nestre 
int.» «Como che viodés, al jere tant 
naturàl che o disessin usgnot la mes- 
se in furlan.» A son frasis cjapadis 
de predicje di Pre Checo Placerean, 
durantla messe ae Madone di Gracie 
a Udin, ai 22 di Zenàr dal 1972. 
Cheste e altris sôs peraulis, lis podés 
lei e sintî par intîr, de so vive vòs, 
cirint intal sît istitu/ladinfurlan.it. E 
o cjatarès tantis altris notiziis, une 
vore interessantis, sul so cont. 


IN CHEST DISCORS, IN PAR- 
TICOLÀR, PRE CHECO AL RI- 
CUARDAVE L’UNITÀT DE GLESIE 
FURLANE, gjenuine tai timps dal 
Patriarcjàt: «Parcè che i furlans a son 
furlans par vie de diocesi patriarcjàl», 
domandantsi daspò il sens dal titul e 
dai obietîfs di un Congrès Eucaristic 
des comunitàts locâls, li par jessi in- 
maneàt. A son passàts cuasi 45 agns 
di ché volte. 

Atent, savi, erudît e sclet, Pre Checo 
Placerean, nassùt ai 30 di Novembar 
dal 1920 a Sant Andree, in borc bu- 
lons a Montenàrs, tierg di cinc fradis. 
Consacràt predi di Bons. Nogara, 
Vescul di Udin, tal 1944 al si indotore 
a Rome inte Universitàt Gregoriane. 


Tal‘48 al partìs pe Argjentine,indulà 
ee i 


«Un popul nol mûr par une 


par massepassuderie.» 
Pre Checo Placerean 


be 


Tal més di Novembar si davuelzarà 
dute une schirie di apontaments in- 
titulàts Identitàt e autonomie. Dibatit 
sul Friùl di îr e di vué. E sarà la oca- 
sion par fevelà di tancj dai inovài che 
a son stàts vie par chest 2016. Chel 
di pre Checo Placerean al è dome 
l’ultin. O vin vierzàt lan cun chel de 
nestre testade, nassude 70 agns fa tal 
Zenâr dal 1946 cul speciàl Un sfuei 
Jenomenål. Vie palan ason stàts ancje 
chei de muart di pre Josef Marchet, 
di Micjêl Gortani e de nassite di 
Achîl Telin. Chest par dî dome di 
cualchi personaç, tantis ancje lis 
ocasions di memoreâ fats storics o 
grandis publicazions dal passât. 

Fra i ents e lis sociis che a parteci- 
pin ae iniziative, o ricuardìn: Consei 
Regjonàl Friàl-VJ, Provincie di 
Udin, Societàt Filologjiche Furlane, 
Comun di Montenàrs, Istitàt Ladin 
Furlan pre Checo Placerean, Glesie 
Furlane, La Patrie dal Friùl, Liceu 
Classic Jacopo Stellini, Associazion 
Gli Stelliniani. 


e Ji 
«No stait a vê pôre 


di vê coragjo.» 
Pre Checo Placerean 


er 


Pre Checo, 


il gjenuin. 


La sô vite, un esempli 
di i furlanetàt 


eè Alessio Screm 





che al insegne morâl tal seminari di 
Rosari, e al torne in Friùl tal 1952. 
Professòr di religjon al Liceu clas- 
sic Sfellini di Udin e al Convit Paolo 
Diacono di Cividat, in te sò tiere si fâs 
ce tant atîf par tornà a dài cussience 
ai furlans, de lòr identitàt, spironant 
a combati ogni sorte di sotanisim. 


TRA I FONDADÒRS TAL 1966 
DAL MOVIMENT FRIÙL, al è 
assistent diocesan des associazions 
cristianis dai lavoradòrs e dai arte- 
sans talians (ACLI e ACAI) e il so 
impegn lu dimostre no dome in tancj 
scrits, discors e dibatits che e anima- 
vin,in gracie ae sò frescjece inteletuàl 
e ae sò anime gjenuine, largje part 
de opinion publiche furlane. La sò 
vòs la jevave disturbant fintremai la 
politiche, rivant ancje tal forest. Di 
fat, a son tantis lis sòs intervistis in 
lenghe todescje. Tant al à fat, che al 
si è impegnàt ancje pe fondazion de 
Universitàt Furlane. 


FIN TRADUTÒR DES SACRIS 
SCRITURIS, Pre Checo Placerean 
al à voltàt, dal 1971 ae muart - rivade 
talospedàl di Udin ai 18 di Novembar 


dal 1986 -, il Messàl Furlan par l'an 
A,BeCeivotvolums de Bibie, che- 
ste ultime insiemi a Pre Toni Beline. 
Al è autòr di diviersis altris oparis, 
leadis ae Glesie Furlane e plui in larc 
ae storie, passade e presinte, dai fur- 
lans, pe riscuvierte de lòr identitàt. 
Famose e je la so frase: «Se pes orelis 
di cualchidun la peraule autonomie e 
je masse fuarte, si contentìn ancje de 
indipendence». Une espression che e 
je ancje la cifre dal so caratar di om, 
prime che predi, convint di ce che al 
dîs, cence pei su pe lenghe. Un furlan 
di chei vérs. 


L’ORCOLAT, TAL 1976, AL DISFE 
ANCJE LA CJASE DI PRE CHECO, 
come dute Montenîrs e un biel toc di 
Friùl. Ma lui no si dispere e la sò de- 
dizion no mole, anzit e cres. Dongje 
la int come simpri, impegnàt in dut 
e dapardut, al devente inmò plui un 
pont di riferiment pai furlans, pal 
popul furlan. Al di là des amarecis 
cul vescovàt e diviersis incompren- 
sions cui oms di podé dal timp, la 
gjenuinitàt di Pre Checo Placerean, 
e il so voli atent ai cambiaments, a 
restin dai clàrs esemplis di une rare 





< APONTAMENTS > 





A Novembar «Identitàt e autonomie. 
Dibatit sul Friùl di îr e di vuè» 


e Redazion 


IL PROGRAM 


Lunis ai 7 Novembar 
Aes 11.30 a Udin, Sale Pasolini de 
sede de Regjon, vie Sabbadini 
Conference stampe di presenta- 
zion de iniziative 


Vinars ai 11 Novembar 
Aes ore 16.30 a Sacîl, Sale degli af- 
freschi di Palag Biglia-Regazzoni, 
viàl Zancanaro 
8 Novembar 1366: Constitutiones 
della Patria del Friuli 


Joibe ai 17 Novembar 
Aes 17.30 a Tumieg, Centri dai ser- 
vizis museài, vie della Vittoria 
Presentazion de ristampe dal vo- 
lum Lo spopolamento montano nel- 
la montagna friulana di Michele 
Gortani e Giacomo Pittoni (1938) 


Vinars, ai 18 di Novembar 
Aes 10.30 a Udin, li dal Liceu Stellini 
«Pre Checo, il professòr e i siei 
arléfs» 


Aes 17.00 a Montenàrs, in cimitieri 
Comemorazion su la tombe di pre 
Checo Placerean 

Aes 18.00 a Montenrs, li de Glesie 
di Sante Eline 

Messe par furlan in memorie di pre 
Checo Placerean 


Martars ai 22 Novembar 
Aes 17.30 a Udin, Palag Mantica, vie 
Manin 18 
Achille Tellini, radici friulane e vi- 


sione internazionale 


Sabide ai 26 Novembar 
A Glemone «Cumò 50 agns pre Josef 
Marchet e la sô ereditàt ideàl» 
Aes 10.00, li dal Auditorium dal 
Liceu Magrini 
Presentazion dai progjets edu- 
catîfs dai students dedeàts a Josef 
Marchet 
Aes 16.00 li de sale consiliare di 
Palazzo Boton 
Presentazion de gnove edizion da 
Lis predicjis dal Muini par cure di 
Gabriele Zanello; 


ereditàt furlane di tignî cont. Pre 
Checo Placerean, che nus à lassàts 
trente agns fa, al reste e al à di restà 
un toc impuartant, fondamentàl, de 
storie dal nestri Friùl. Il 


— <D 


Par savênt di plui: "Notis 
par une biografie» 


Pre Checo Placerean al à lassât scrit 
pôc e nuie, al jere un om di grande 
comunicative cu la peraule, ma nol 
jere intes sôs cuardis chê di puartâle 
in scrit. Cun dut a chel, al è rivàt a 
lassà il segn inte storie dal Friûl, un 
segn di chei che a restin plantâts in 
dentri. Par savê di plui su la sô figu- 
re si pues lei il libri scrit di un altri 
grant de culture furlane: Pre Checo 
Placerean, Notis par une biografie di 
pre Toni Beline. 

No une biografie, duncje, ma notis, 
ricuarts di pre Toni su pre Checo. 
Notis che a piturin un om in dute 
la sô complessitât. Il libri al è stru- 
turât su lis oris dal breviari, Madins 
(la nassite, la infanzie), tierce (la for- 
mazion), seste (il misdì de vite, cu la 
plene des fuarcis e de ativitât), none 
(il moment dal dolòr, des polemichis 
e de malatie) complete (la muart e 
ce che al reste di lui tant che teste- 
monenance). Un libri scrit cul furlan 
sflandoròs di pre Toni su une figure 
straordenarie. Di no pierdi: storie e 


lenghe dal Friùl intune. E 
«Il sotanisim 
e je une brute robe, 
une malatie che o vin 


assoludementri di vuarî.» 
Pre Checo Placerean 


era 


Presentazion dal numar speciàl de 
La Patrie dal Friil dedeàta pre Josef 
“Bepo” Marchet e pre Francesc 
“Checo” Placerean 


Lunis ai 28 Novembar 
Aes 11.30 a Udin, Sala Pasolini de 
sede de Region Autonome Friùl- 
Vignesie Julie, vie Sabbadini 
Presentazion de gnove edizion de 
La Cuintristorie dal Friûl, 
Intitolazion a Josef Marchet de 
sale riunions dal tierç plan de sede 


di Udin de Regjon 


Vinars, ai 16 di Dicembar 
Aes 17.30 a Udin, Palaç Belgràt, tal 
Salon dal Consei de Provincie 
Presentazion de ristampe dal libri 
Une lenghe, un popul, une glesie. La 
nestre storie - scrits e discors di pre 
Checo Placerean pe Golaine di studis 
sul autonomisim dal Istitàt Ladin 
Furlan. i 


4. 
«I furlans a son un popul 


che al vai par dentri.» 
Pre Checo Placerean 


ie 

Lezions 
di Autonomie 
edizion 2017 


e David Zanirato 





A son partidis ai19 di Otubar dal 
mês passât lis gnovis Lezions di 
Autonomie, rivadis ae cuarte edizion 
e pensadis e realizadis di un grup di 
sindics furlans cun diviersis realtàts 
dal mont autonomistic come La 
Grame di Merét di Tombe, il movi- 
ment Glesie Furlane, il nestri gjornàl 
La Patrie dal Friùl, Radio Onde 
Furlane e, pe prime volte chest an, 
cul supuart de Universitàt dal Friùl 
e dal ANCI. Dopo dal referendum 
costituzional dai 4 di Dicembar, che 
al passi il SI o che al vinci il NO, la 
aministrazion regjonàl e varà di meti 
man al Statàt, par altri za modificàt 
pòc timp fa dal Stàt Talian in forme 
unilateràl. «O pensìn — a an spiegàt i 
promotòrs — che e sedi la ocasion ju- 
ste par riviodi su gnovis fondis il dirit 
ala autonomie di chestis comunitàts 
e par contratà cul Stàt gnovis compe- 
tencis, la scuele in primis, ma soredut 
rapuarts finanziaris clàrs. Une trata- 
tive duncje cruciàl che e rive intun 
moment critic, dulà che a somein 
cjapà pît tindincis neo-centralistis 
in non dal eficientisim economic e 
aministratîf ». 


E PROPIT DI CHESCJ TEMIS A 
SI È TACÀT A FEVELÀ TAL PRIN 
INCUINTRI Autonomie economiche 
e autonomie politiche-aministrative 
che al à viodùt la partecipazion di 
Roberto Louvin, professòr di Dirit 
public comparàt de Universitàt de 
Calabrie, clamàt a contà Il model 
de Valle d’Aosta-Vallée d’Aoste. Cun 
lui presints a dibati, introdots di 
Massimo Moretuzzo - Sindic di 
Merét di Tombe - Elena D'Orlando, 
delegade dal Retòr de Universitàt 
dal Friùl, Mario Pezzetta President 
ANCI F-VG e Elisabetta Basso, 
presidente de associazion culturàl 
La Grame. «No dome lis minorancis 
linguistichis ma il stes decentrament 
al è sot atac — al à det Louvin — al 
sta vegnint indevant un gnûf cen- 
tralisim ». 

O vin bisugne di fà capî che la au- 
tonomie speciàl no dome no je sor- 
passade ma che e rapresente la suste 
par un vér disvilup des comunitàts 
regjonàls che propit cul decentra- 
ment a àn savût risolvi tancj proble- 
mis, par esempli la ricostruzion post 


taramot dal 1976. 

Il dirit a la autonomie si fonde dal 
sigùr su la presince tal teritori des 
trê minorancis linguistichis, ché 
todescje, ché slovene e ché furlane. 
Une tutele che massime pe mino- 
rance furlane e je rivade cun 50 agns 
di ritart e no dal dut aplicade. Baste 
pensà ae presince dal furlan te scuele. 


DI CHEST SI À RASONAT TAL SE- 
CONT APONTAMENT, CHEL DAI 
27 DI OTUBAR, une taule taronde 
moderade di Mauro Pascolini de 
Universitàt dal Friùl, cun Federico 
Vicario, Adriana Janežič - SLORI, 
Alfredo Sandrini, President dal 
Kanaltaler Kulturverein, Walter 
Tomada de ARLeF e Marco Stolfo 
di MuMUCEI e Universitàt dal 
Friùl. 


LIS LEZIONS DI AUTONOMIE 
A TORNIN JOIBE AI 3 DI 
NOVEMBAR, simpri in Sala Florio, 
vie Palladio 8, Udin, da lis 18.00 aes 
20.00, cun l’incuintri Competence 
primarie te istruzion. Al presen- 
te Andrea De Nicolo, Sindic di 
Prissinins e cu lui Bruno Forte ex 
dirigjent scolastic e Ivano Strizzolo 
President de Comission paritetiche 


Stàt-Regjon. 


JOIBE AI 10 DI NOVEMBAR da 
lis 18.00 aes 20.00 spazi a Union 
europeane e dirits de minorancis lin- 
guistichis te esperience dal Alto Adige- 
Südtirol, al presente Ennio Scridel, 
Sindic di Flumisel. Presints Esther 
Happacher Professor di Dirit co- 
stituzionâl talian e di Dirit de au- 
tonomie te Universitàt di Innsbruck 
e Alessandro Carrozzo Serling soc. 
coop. 


ULTIM APONTAMENT JOIBE AI 
17 DI NOVEMBAR da lis 18.00 
aes 20.00 Va/òr e impat economic de 
lenghe euskera, al presente Markus 
Sindic di 


Darzin. Presints Patxi Baztarrika 


Maurmair, Voleson 
Viceconseîr pe politiche linguisti- 
che, educazion e culture dal Guvier 
Autonim basc; William Cisilino di- 
retòr de ARLeF. Lis Conclusions a 
saran di Alberto De Toni Retôr de 
Universitàt dal Friùl. E 

DAL FRIJL 


Midiant de storie dai cognons furlans, 
si fås ancje la storie dal nestri Friùl. 
Inocasion di «Suns», la manifestazion 
musicàl cun lis cjangons in lenghis mi- 
norizadis, chest mês us proponìn dai 
cognons di cjantants di chenti. 


(Gjavats fùr di I cognomi del Friuli di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponibilitàt e pe colaborazion). 


LODOLO 

Lodul al è il masculin di /odule, Pu- 
ciel tant cognossùt. Tant che môt di 
dî al vignive dopràt cun significàt 
di “stupit”, “biàt”. Si cjate a Udin, 
Pugui, Culugne di Tavagnà, Colorèt 
di Montalban. Intal 1475 a Flambri 
di Talmassons iohannes qm Danielis 
Lodola. A Flambri al è ancje il topo- 
nim Braida della Lodola. 


STRAULINO 

Di straulin, che al veve il significàt 
probabil di diurint (par talian zra- 
vicello). A Udin intal 1427 spendei 
par un traulin di pezzo (peç) sol xvj 
e intal 1435 si fevele di Zens traulìns 
e tradulîns. 

Al podarès jessi ancje diminutîf di 
trauli, un toc dal cjarug de vuarzine, 
il cjarugjel. Di chi il verp straulinà, 
ven a stai strissinà. 
CognontipicdiSudri:1491 Mattheus 
q. Jacobi Straulini di Sudrio. Presint a 
Udin. 


TOFFOLO 

Il furlan Tofu! e il venit Tofolo a stan 
par Cristoforo. 1508 Ser Thopholi de 
Thopholis a Fane; 1671 Piero di Toffolo 
detto Scozio a Frisanc. Il cognon si 
cjatilu soredut a Manià, Darbe, Fane, 
Frisanc, Pordenon, Purcie, Tavagnà, 
Roncjis di Monfalcon, Monfalcon, 
Cordenons e intune mieze dozene 


di altris paîs. 
VESCOVO/VESCOVI 


Probabilmentri di un sorenon, par 
esempli intal 1737 a Rivis Darcjan 
Mattia qm. Batta Nicli detto il Vescovo. 
La forme Vescovi si cjatile a Foian, 
Redipulie e a Sant Canzian dal 
Lusins. Vescovo a Trivignan ma al è 


plui difondùt intal Venit. 


ZAMPA 

Stant che alè difondùt tant a Campis 
(Zampis), paîs in Comun di Pagnà, 
lu coleghìn dal sigàr a chest ultin 
cence par altri escludi une derivazion 
di zampe intal significàt di campe. 
Si cjate ancje a Plaìn di Pagnà, 
Tresesin, Martignà, Udin, Tavagnà, 
Morùs, Pradaman, Colorét di 
Montalban, Feagne. 1336 Campa 
q. Francesco di Ravosa abit. Udine; 
1468 Testamento di Petri Zampe in 
Pagnaco. © 

une gnove frontiere pal turisim 

«Turisim gjenealogjic, cuant che 
un emigrant al devente turist 
culturâl». Al è chest il titul di une 
publicazion di pôc butade fûr par 
cure de Societât filologjiche furlane 
e che je curade di Enrico Caputo. 
E rapresente la concretizazion di 
un progjet madurît insiemi cul 
Archivi di Stât di Udin e che al 
pues dà gnovis ideis par fà incressi 
il turisim di chenti. 

In struc si trate di “liniis vuide”, 
come che si dîs te cuvierte, par fà 
incressi e cjapà su il miòr di un 
procès che si è viodût svilupàsi in 
chescj agns: i emigrants furlans 
di seconde, tierce gjenerazion e 
indevant ancjemò a son simpri 
plui seneòs di savé di dulà che a 
divegnin, di cognossi la storie des 
lôr fameis furlanis e dai puescj di 
indulà che a son partîts i vons. 


DI CHESTE VOIE E SALTIN FÙR 
LIS DOMANDIS AL ARCHIVI DI 
STAT, ma ancje ae Filologjiche, par 
rivà a ricostruî il len gjenealogjic 

e, se no propit chel, dutis lis 
informazion pussibilis. 

«Il fat che l'utent des nestri salis 

di studi, che a sein chés fisichis o 
chés vie internet che dilunc i ultins 
agns o vin metàùt a disposizion 

dai ricercjadòrs, al deventi ancje 

un turist al è un fat gnûf che al 
merete che si resoni parsore», e dîs 
Luisa Villotta, diretòr dal Archivi 
di Stàt di Udin. Chest imprest che 
al è a pene saltàt fûr, al zonte il 
president de Filologjiche Federico 
Vicario, «o speri che al sei un prin 
pas par il svilup di un gnûf setòr di 
promozion dal teritori». Come che 
par altri a an bielzà fat di agnorums 
in ca la Scozie e la Irlande. 

In pratiche, la publicazion, che si 
vierç cuntune descrizion dal contest 
e cui numars des ricercjis fatis tal 
archivi di Stàt di Udin a partî dal 
2008 — oltri mil ogni an, cu la spice 
di 1.330 tal 2008 e 1.116 tal 2015 
— a mostrin che, sul complès di 
5.943 ricercjis fatis in 8 agns, 1.418 
a son ricercjis gjenealogjiche, 2.155 
a an rivuardàt il teritori e 2.370 
altri. Cun di fat, si dîs tal libri, «si 

conferme un procès mondial in 
cressite di ricercje des lidrîs». 


STANT I TANCJ EMIGRANTS 
FURLANS, che si dîs che di 
furlans andè plui fûr dai confins 
regjonài che dentri, il studi publicàt 
si domande «par ce no meti in 
moto une politiche turistiche che 

a stici la domande di chest grant 
potenziàl turisim gjenealogjic». Par 
altri, si tratarès dome di copià un 
pòc ce che a stan fasint tal mont 
bielzà di un pòc. 

Ma cemdt frontà la cuistion? 

Lis “liniis vuide” cualchi idee le 
dan. No si trate, cun di fat, dome 
di sburtà un gjeneric “turisim di 
tornà chenti”, si sosten. Invezit si 
varès di meti il cjàf e lis energjiis 
su un turisim batiàt “viag a lis 
lidrîs”, struturant e agjevolant 

une programazion e itineraris 

par il turisim gjenealogjic,. 
Naturalmentri, si zonte, «par 
otignî un risultàt di une cierte 

fate, bisugnarès che al fos un 
coordenament istituzionàl che al 
meti insiemi il nivel nazionàl e chel 
regjonâl». 


NATURALMENTRI ANCJE PAR 
CHESTE FORME DI TURISIM, 
se si a voie che al vegni su in grant 
stîl, bisugne che sul teritori a sedin 
“atrazions”. Ven a stai bisugnarès 
costruî “trois di sens” che a fasin 
cognossi i museus, in particolàr 
chei etnografics, lis mostris di 
fotografiis, i museus dedicàts a lis 
vueris e ae araldiche e lis esposizion 
peadis ae memorie dai teritoris 
locài. 

I vantass che il studi al viòt tal 
promovi cheste forme di turisim 

a son plui di un, no ultim, la 
ocupazion chenti. Cun di fat, i 
laureàts par esempli in archivistiche 
o in bens culturài a podaressin 

jessi ocupàts par fà ricercjis 
gjenealogjichis alì dai Archivis di 
Stàt o in chei des canonichis. Chest 
po al è un turisim che nol à pòre de 
concorence, stant che un emigrant 
al à gust di là a cognossi propit il 
paîs di dulà che i siei a son partîts. I 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


